31998R0195
L 020/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 195/98 НА КОМИСИЯТА
от 26 януари 1998 година
относно допълнение на приложението към Регламент (ЕО) № 2400/96 относно вписването на някои означения в „Регистъра на защитените наименования за произход и защитените географски указания“, предвидено в Регламент (ЕИО) № 2081/92 на Съвета относно защитата на географските указания и наименованията за произход на селскостопанските и хранителни продукти
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската oбщност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (EО) № 1068/97 на Комисията (2), и по-специално член 6, параграфи 3 и 4 от него,
като има предвид, че съгласно член 5 от Регламент (ЕИО) № 2081/92, държавите-членки са изпратили до Комисията молби за регистрация на определени означения като географски указания или наименования за произход;
като има предвид, че беше установено съгласно член 6, параграф 1 на този регламент, че една молба отговаря на всички изисквания, по-специално, че цялата информация, която се изисква в съответствие с член 4, е предадена;
като има предвид, че след публикуването на означението в приложението към настоящия регламент в Официален вестник на Европейските общности (3) е направено възражение до Комисията съгласно член 7 на този регламент, но то се счита необосновано и следователно недопустимо;
като има предвид, че означението следва да бъде вписано в „Регистъра на защитените наименования за произход и защитените географски указания“ и следователно защитено в Общността като наименование за произход;
като има предвид, че приложението към настоящия регламент допълва приложението към Регламент (EО) № 2400/96 на Комисията (4), последно изменен с Регламент (EО) № 2396/97 (5),
ПРИЕ НАСТОЯЩИЯ РЕГЛАМЕНТ:
Член 1
Означението в приложението към настоящия регламент се добавя в приложението на Регламент (EО) № 2400/96 на Комисията и съгласно член 6, параграф 3 от Регламент (ЕИО) № 2081/92 се вписва в „Регистъра на защитените наименования за произход и защитените географски указания“ като защитено наименование за произход (PDO) (ЗНП).
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 януари 1998 година.